יורש העוצר
אַל תִּשְׁתֶּה, יוֹרֵשׁ הָעֹצֶר שֶׁלִּי, מִמֵּי הַמְּרִיבָה.; אַל תִּקַּח אֶת מַדֵּי אָבִיךָ הָרֵיחָנִיִּים מִכְּבִיסָה,; אַל תִּטְעֶה לְזַהוֹת בָּהֶם דָּבָר שֶׁאֵין בּוֹ סַכָּנָה; רֵיחָם שֶׁהָיָה פַּעַם רֵיחַ זַיִת; נֶעֱקָר כְּדֵי לְפַנּוֹת מָקוֹם לַדְּרִיסָה; סַבּוֹן נְטוּל סַבּוֹן, אַלִּימוּת נְטוּלַת כַּוָּנָה; פְּלִיטֵי מַחֲנוֹת שָׁוֶה מַחֲנוֹת פְּלִיטִים,; עֲרֵמָה שֶׁל מַה נִּהְיֶה אִם לֹא נִהְיֶה חֲזָקִים; אַל תִּקַּח, יוֹרֵשׁ הָעֹצֶר שֶׁלִּי, חֵלֶק בַּהַפְגָּזָה,; אַל תִּקַּח חֵלֶק אֲפִלּוּ בְּקוֹלָהּ שֶׁל אִמְּךָ,; הַקִּירוֹת סָכִים עָלֶיהָ סָכִים עַל עֵינֶיהָ; שהִיא מְהַסֶּסֶת ואֵינָהּ פּוֹרֶצֶת אֶת גְּבוּל בֵּיתָהּ; סַבּוֹן נְטוּל סַבּוֹן, אַלִּימוּת נְטוּלַת כַּוָּנָה; פְּלִיטֵי מַחֲנוֹת שָׁוֶה מַחֲנוֹת פְּלִיטִים,; עֲרֵמָה שֶׁל מַה נִּהְיֶה אִם לֹא נִהְיֶה חֲזָקִים; מֻתָּר לְךָ שֶׁהַמִּדְבָּר; שֶׁתִּצְטָרֵךְ עוֹד לַחֲצוֹת לֹא יִהְיֶה; תָּמִיד זָכוּר לְךָ,; וְלִפְעָמִים תֻּזְנַק בְּדִמְיוֹנְךָ יָשָׁר; אֶל הַנְּפִילִים וְאֶל הָאָרֶץ הַטּוֹבָה; שֶׁעוֹד תַּגִּיעַ גַּם אֵלֶיךָ; 